Dĺžka užívania lieku Acnatac.
Dobrý deň. Kozna lekárka mi prepísala acnatac a mám pocit že mi liečba zaberá. Zaujíma má, môžem teoreticky používať tento krém dlhodobo? Alebo je to len na krátkodobé účely? Obavám sa, ci to bude mat dlhodobý účinok. 
Vďaka!
Dobrý deň,
ďakujeme za Vašu otázku.
Liek Acnatac obsahuje dve liečivá klindamycín a tretinoín. Tieto liečivá sú účinnejšie, ak sa kombinujú, ako keď sa používajú samostatne. Acnatac sa používa na kožu na liečbu akné u pacientov od 12 rokov.
Klindamycín je antibiotikum. Obmedzuje rast baktérií spojených s akné a zápal spôsobený týmito baktériami.
Tretinoín normalizuje rast povrchových buniek kože a spôsobuje normálne odlupovanie buniek upchávajúcich folikuly chĺpkov v oblastiach akné. Toto zabraňuje tvorbe mazu a tvorbe skorých prejavov akné (čiernych a bielych bodiek).
Liek Acnatac je viazaný na lekársky predpis. Jeho indikácia, dávkovanie a dĺžka užívania je v kompetencii lekára.
Výrobca lieku však uvádza, že na to, aby ste s liekom Acnatac dosiahli najlepšie výsledky, musíte ho používať správne a nesmiete prerušiť liečbu, keď sa vám akné začne zlepšovať. Zvyčajne môže trvať až niekoľko týždňov, kým sa dosiahne optimálny výsledok. V niektorých prípadoch to môže trvať až 12 týždňov. Ak Vám však príznaky pretrvávajú počas liečby dlhšie ako 12 týždňov, kontaktujte lekára.
S pozdravom
PharmDr. Patrícia Čečková